‏‏‏‏ח' חשון תשפ"ב

‏‏14 אוקטובר 2021

**קול קורא 22/10.21 לתכלול תהליך המחקר של התכנית 'גמישות פדגוגית ניהולית' (גפ"ן)**

בשנה"ל תשפ"ב יוצאת לדרך תכנית גמישות פדגוגית ניהולית (להלן, "תכנית גפ"ן") אשר נועדה לאפשר למנהלי בתי הספר גמישות והתאמה של מקצועות הלימוד ותכני הלימוד לצורך מיצוי מירבי של יכולותיהם והישגיהם של התלמידים. משרד החינוך, באמצעות לשכת המדען הראשי מבקש לממן מחקרים אשר מטרתם לבנות את תשתית הידע אשר תאפשר הבנה של האופן שתכנית גפ"ן מיושמת בפועל ותסייע בגיבוש המלצות להמשך. בין המחקרים הללו עשויים להיכלל מחקרים המבהירים מנגנונים או היבטים שונים של יישום התכנית. החוט המשותף למחקרים אלו יהיה תוצרים רלוונטיים לשאלות יסוד, אשר יהיו ניתנים ליישום במדיניות ובפרקטיקה. באמצעות קול הקורא שפורסם בתאריך 11.8.2021, לשכת המדען הראשי ביקשה להתנסות במודל חדש של מחקר, במסגרתו תחבור קבוצת חוקרים מתחומי מחקר חינוכי מגוונים לצורך יצירת ידע תחומי ייחודי לצד ידע משולב בין תחומי, שיסייע בהבנת היבטים מגוונים ביישום תכנית גפ"ן.

על מנת ליצור קומה נוספת של ידע אינטגרטיבי וחיבור בין התהליכים השונים שיתקיימו במסגרת הקבוצה הנ"ל ולהפיק ידע רלוונטי על אופן הפעולה כמו גם ידע אינטרגטיבי חוצה דיסציפילנות מחקר**, נבקש בקול קורא זה לקבל הצעות לתכלולו של תהליך המחקר של תכנית גפ"ן, תוך הפקת מסמכים אינטגרטיביים מסוגים שונים לאורכו**.

לצורך ביצוע המשימה נדרש/ת:

1. היכרות מעמיקה עם תהליכי מחקר בחינוך;
2. הכרות עם מגוון של גישות ותחומי מחקר חינוכי;
3. יכולת גבוהה ליצירת אינטגרציה בין התחומים השונים;
4. זמינות גבוהה בעבודה על תכלול התהליך בשיתוף פעולה עם לשכת המדען הראשי;
5. גישה למאגרי מידע וכתבי עת מדעיים;
6. ניסיון מוכח בניהול פרויקטים מחקריים.

**תכלול התהליך יכלול:**

* תיאום בין עבודת הקבוצות השונות בהקשר של מוקדי המחקר, כלי המחקר, דגימה ועוד.
* יצירה של בסיס נתונים משותף אשר ישמש את החוקרים בקבוצות המחקר ויהווה פוטנציאל לשימוש גם בתום המחקר.
* ביצוע של ניתוחים סטטיסטיים ואיכותניים בבסיס הנתונים המשותף.
* כתיבה והצגה של חומרים אינטגרטיביים לתמיכה בקידום ידע רלוונטי בשלבים השונים של התהליך.
* איתור ומיפוי ידע ותהליכים קיימים בנושא והסקת מסקנות בעקבותיהם.
* הנגשה של ידע תחומי וידע אינטגרטיבי העולים מתהליך המחקר והצגתם על פי צורך בפורומים שייבחרו על ידי צוות לשכת המדען הראשי.
* הבניית תהליכי עבודה מיטביים ובכלל זאת, עיצוב מאפייני מפגשי קבוצת המחקר ותדירותם.
* ארגון והשתתפות במפגשי קבוצת המחקר על פי הצורך.
* כתיבת סיכומי פגישות והפצתם בקרב חברי קבוצת המחקר.
* ביצוע משימות נוספות העשויות להיגזר מתהליך המחקר ומעבודת קבוצת המחקר.

1. **הנחיות כלליות**
   1. חוברת הקול הקורא מפורסמת באתר האינטרנט של לשכת המדען הראשי בכתובת:

[WWW.EDUCATION.GOV.IL/SCIENTIST](http://WWW.EDUCATION.GOV.IL/SCIENTIST)

* 1. בכל מקום בו נכתב במסמך זה לשון זכר או לשון נקבה המשמעות הינה זכר ו/או נקבה.
  2. מתוך כלל ההצעות תבחר הצעה אחת אשר תהיה המתאימה ביותר לדרישות בקול קורא זה. במקרים מסוימים ייתכן שתבחר יותר מהצעה אחת בכפוף לתקציב הקיים בתקנה התקציבית ובהתאם לטעמים המיוחדים שיפורטו בהחלטת ועדת השיפוט.
  3. בסיס הנתונים יורכב מהמידע שיאסף במסגרת מחקרים שייבחרו בקול הקורא מס' 21.8/19 למחקר ופיתוח בנושא יישום תכנית גפ"ן (גמישות פדגוגית ניהולית( אשר זכויות היוצרים בהם שייכות לחוקרים המבצעים בהתאם להוראת תכ"מ 6.9.3.7 "עקרונות להתקשרות עם מוסדות מחקר" . אשר על כן יובהר כי זכויות היוצרים בתהליך המתכלל הינן בבעלות בלעדית של משרד החינוך.

1. **מועד הגשת ההצעות**
   1. הצעות בהתאם לדרישות הקול קורא יש לשלוח אל:

**תיבת המכרזים, אגף רכש מכרזים והתקשרויות, רח' שבטי ישראל 34, ירושלים.**

יש לציין על המעטפה: **קול קורא מס' 22/10.2021 קול קורא לתכלול תהליך המחקר של התכנית 'גמישות פדגוגית ניהולית' (גפ"ן).** על ההצעה להתקבל **ל- "תיבת המכרזים"** בלבד לא יאוחר **מיום שני, י"ח כסלו תשפ"ב, ה- 22.11.2021, עד השעה 11:00.** באחריות המציע לדאוג כי ההצעה תגיע במועד, תירשם ותוכנס לתיבת המכרזים. קדם הצעות אשר יעברו את השלב הראשון ומגישיהם/מגישותיהן יוזמנו להגיש הצעה מלאה, יוגשו ארבעה שבועות לאחר קבלת ההודעה על מעבר שלב, בתאריך אשר ייקבע בתום השלב של שיפוט קדם ההצעות ואישורן על ידי ועדת רכישות.

* 1. הצעה שלא תגיע במועד לתיבת המכרזים אלא תגיע לגורם אחר במשרד החינוך, בפקס או בדואר אלקטרוני בלבד לא תילקח בחשבון. הצעה שתגיע לאחר המועד האחרון להגשת קדם-ההצעות, לא תובא לדיון ותיפסל על הסף.
  2. במידה והמציע מחליט לשלוח את ההצעה באמצעות שליח (לרבות באמצעות חברת דואר ישראל), עליו לוודא שזו הגיעה, נרשמה והוכנסה לתיבת המכרזים במועד. על המציע להיות ער לכך שאין המשרד אחראי להכנסתה של ההצעה לתיבת המכרזים. הצעה שתתקבל במשרד, גם אם לפני המועד האחרון להגשת הצעות, אולם מסיבה כלשהי לא תוכנס לתיבת המכרזים, תיפסל כהצעה שלא התקבלה במועד.
  3. לתשומת לב מגישי ההצעות, בכניסה לבניין מתקיימים סדרי אבטחה ובדיקת תעודות אישיות, קיימת בעיית חניה בסביבה, הפרעות כלליות בתנועה וכדומה אשר עלולים לגרום לעיכוב בכניסה. לפיכך על המציעים לקחת זאת בחשבון על מנת לוודא הגעה במועד לתיבת המכרזים.

1. **תנאי סף להגשת הצעה**
   1. מגיש ההצעה הינו מוסד ישראלי להשכלה גבוהה המוכר ע"י המועצה להשכלה גבוהה (להלן – מל"ג) **או** מוסד מחקר ישראלי בעל ניסיון מוכח בביצוע מחקרים רחבי היקף בתחום החינוך **או** חוקר בעל השתלמות בתר-דוקטורט בתחום החינוך.
   2. במקרה של הגשה דרך מוסד אקדמי, על החוקר הראשי להיות חבר הסגל האקדמי (סגל פנים) או במעמד של אמריטוס במוסד בו הוא מועסק. **פוסט דוקטורנטים** יוכלו להיכלל בצוות המגישים בתנאי שבראש הצוות עומד חבר סגל בכיר. לא תתקבלנה הצעות שיוגשו על ידי "מורים מן החוץ" העובדים במוסד כאמור.
   3. הצעה יכולה להיות חתומה ע"י חוקר ראשי אחד או מספר חוקרים (עד ארבעה). במקרה של מספר מגישים החתומים על ההצעה, כולם, מלבד פוסט דוקטורנטים, יידרשו לעמוד בדרישות בסעיפים 3.1-3.2 לעיל וההתייחסות אליהם תהיה כאל חוקרים ראשיים הנושאים באחריות שווה לביצוע המחקר המתכלל. אין מניעה מהגשה ע"י צוות חוקרים ממספר מוסדות מוכרים להשכלה גבוהה, אך מובהר מראש כי במקרה של קבלת ההצעה, ייחתם חוזה מול מוסד אחד בלבד.
   4. עובד מטה ו/או יחידות המשרד ו/או יחידות הסמך של משרד החינוך לא יוכל להגיש הצעה בקול קורא זה ולא יוכל להיות מועסק על ידי המוסד הזוכה במסגרת ביצוע המחקר. מרצים המועסקים על ידי משרד החינוך במכללה במסגרת הסכמים ישנים יכולים להגיש הצעה בקול הקורא.
   5. על ההצעה לעמוד בכל ההנחיות המפורטות בסעיף 5 – "מבנה ותכולת ההצעה".
   6. הצעת המחיר עבור העבודה המתוארת לעיל לא תעלה על 500,000 ₪ כולל מע"מ.

**התשלום לספק יתבצע לאחר השלמת אבני הדרך הבאות במלואן:**

1. 3 דוחות מסכמים העוקבים במועדם את הדוחות המסכמים של קבוצות המחקר.
2. אבן דרך רבעונית.
3. אישור לשכת המדען לתוצרים.
4. **משך ותקציב המחקר**
   1. הצעות התכלול יוגשו כך שיתאימו לפרק זמן שאורכו עד שלוש שנים והיקף התקציב שלו עד 500,000 ₪.
   2. התקציב המבוקש ישקף את העלויות הנגזרות מהיקף העבודה.
   3. השלמת אבני הדרך ומועדי התשלומים יהיו בהתאם לשלבי העבודה וייקבעו בהתאם להצעות שייבחרו.
   4. המשרד רשאי להאריך את ההתקשרות במקרים חריגים ועל פי בקשה של המוסד שתוגש 60 יום, או יותר, לפני סיום תקופת ההתקשרות.
   5. המשרד יהיה רשאי להאריך את תקופת ההתקשרות בתוספת תקציב לתקופה של עד 12 חודשים נוספים בהתאם להמלצה של הועדה המלווה ובכפוף להתאמה לתכנית האסטרטגית של המשרד באותה עת. המשרד יקבע את גובה התקציב המיועד להארכת ההתקשרות ובלבד שלא יעלה על 50% מגובה התקציב שאושר להתקשרות הראשונה. הארכת ההתקשרות כפופה לאישור ועדת המכרזים ותקציב בתקנה התקציבית.
5. **אמות המידה לבחינת ולשיפוט של ההצעות:**
   1. רמת מומחיות היועץ (במשקל של 20%) בהתייחס ל:
      1. השכלה – תואר אקדמי שלישי המוכר על ידי המל"ג
      2. פרסומים – פרסומים בכתבי עת שפיטים בתחום החינוך
   2. התאמת היועץ לביצוע העבודה המבוקשת (במשקל של 20%)
      1. ניסיון מוכח בניהול פרויקטיים מחקרים (עדיפות להתנסות בהובלת פרויקטים עתירי משתתפים/רב תחומיים/ משלבים אקדמיה-שדה).
      2. ניסיון מוכח בעבודה עם גורמים ממשלתיים סביב מחקר.
   3. ההצעה לתכנית עבודה (במשקל 30%):
      1. הלימה עם מטרות תהליך התכלול כפי שהוגדר בקול הקורא (30%).
      2. מצוינות מדעית של הגישה המוצעת לתכלול המחקרים (30%)
      3. חדשנות (30%).
      4. סיכויי ההצלחה של תכנית העבודה (10%).
   4. ראיון (במשקל של 20%) - שלושת המועמדים בעלי הציון הגבוה ביותר בשלושת הסעיפים הראשונים יוזמן לראיון ובו ישוקללו בנוסף ידע מעמיק בעולם התוכן, יכולת עבודת צוות ותקשורת בן אישית טובה.
   5. סבירות התקציב ביחס לתכנית העבודה (במשקל של 10%)

* מציע שעבר לשלב ב' בקול הקורא מס' 21.8/19 למחקר ופיתוח בנושא יישום תכנית גפ"ן (גמישות פדגוגית ניהולית( מועמדתו לקול קורא זה תפסל באופן מיידי.
* המלצות צוותי השיפוט אשר יתוכללו על-ידי לשכת המדען הראשי יובאו לאישור ועדת המכרזים.
* המשרד שומר לעצמו את הזכות לגרוע עד 15 נקודות ממציע שעבד בעבר עם המשרד או מהצעה הכוללת גורם אשר עבד בעבר עם המשרד במסגרת מחקר ולא עמד בלוחות הזמנים ו/או בסטנדרטים של השירות הנדרש, או שקיימת לגביו חוות דעת שלילית בכתב על טיב העבודה שסיפק. במקרה זה, המשרד רשאי אך לא חייב להעניק למציע זכות טיעון בכתב או בעל פה לפי שיקול דעתו של המשרד, לפני מתן ההחלטה הסופית.

1. **מבנה ותכולת ההצעה:** 
   1. ההצעות תוגשנה **בשפה העברית** ותהיינה חתומות על-ידי מורשי החתימה של המציע.
   2. ההצעות תוגשנה:
      * + - בשני עותקים קשיחים (מקור+העתק).
          - על גביי התקן אחסון נייד אשר יכלול את קובץ הצעת המחקר בפורמט **WORD**: קובץ אחד מזוהה עם שמות החוקר וקובץ אחד אנונימי **ללא** שמות החוקרים.
          - על גביי התקן אחסון נייד בנפרד מהצעת המחקר, קובץEXCEL של המפרט התקציבי.
   3. יש לתת שם לקבצים על פי התבנית הבאה: נושא\_חוקר\_מוסד/עצמאי.
   4. יש להגיש את שני העותקים החתומים של ההצעה, את המדיה המגנטית, ואת כל המסמכים המפורטים בתנאי הסף במעטפה חתומה עליה יצוין "קול קורא למחקר ופיתוח בנושא תכלול תכנית גפ"ן (גמישות פדגוגית ניהולית)" ללא שם המציע ע"ג המעטפה.
   5. קורות חיים, כולל רשימת תוצרים רלוונטיים (אם קיימים).
   6. מכתב התאמה המתייחס בין היתר לניסיון רלוונטי, זמינות, נגישות למקורות מידע
   7. הצעה לתכנית עבודה בהיקף של עד ארבעה עמודים המפרט את הגישה, השאלות המובילות והמתודולוגיה המוצעת לתכלול המחקרים.
2. **משך הבדיקה ותקפות ההצעה**

המשרד ייעשה מאמצים לסיים בהקדם את תהליכי השיפוט של ההצעות ולהודיע על התוצאות למתמודדים. במידה ותהליך הבדיקה של ההצעות המלאות לא יסתיים תוך 60 ימי עבודה מהמועד האחרון לכל הגשה, רשאי המציע לבטל את הצעתו.

1. **הצהרת המציע**

יובהר בזאת כי בעצם הגשת הצעה מצהיר המציע כי קרא את כל הפרטים של קול קורא זה ונספחיו והוא מצהיר כי הבין את הדרישות והוא מסכים לכל תנאי ההסכם ולתנאים הכלליים המהווים חלק בלתי נפרד מהקול קורא.

1. **שאלות ובירורים:**

נציגת המשרד לקול קורא זה הינה ד"ר אודט סלע, ואליה יש להפנות את כל השאלות והבירורים. **ניתן לשלוח את השאלות בכתב בלבד עד ל- 28.10.2021 בשעה 11:00 לכתובת דוא"ל** [madan@education.gov.il](mailto:madan@education.gov.il)  **תוך ציון שם הפונה.** באחריות הפונה לוודא כי השאלות הגיעו אל נציג המשרד. לא תהיה אפשרות אחרת לקבלת מידע או לברר פרטים כלשהם בהקשר לקול קורא זה לאחר המועד האחרון למשלוח השאלות. סיכום השאלות והתשובות יפורסם באתר האינטרנט של לשכת המדען הראשי: [WWW.EDUCATION.GOV.IL/SCIENTIST](http://WWW.EDUCATION.GOV.IL/SCIENTIST) **לשכת המדען תשיב על שאלות אשר יופנו בכתב עד שבוע לפני המועד האחרון להגשת הצעות.**

המשרד שומר לעצמו את הזכות להימנע מלהשיב לגופה של השגה אם ימצא כי מתן מענה להשגה עלול לסכל או לפגוע בהליך הקול הקורא או בתכליתו.

להלן תיאור המבנה להגשה של שאלות ובקשות הבהרה:

|  |  |
| --- | --- |
| הסעיף בקול קורא | פירוט השאלה / בקשת ההבהרה |
|  |  |
|  |  |

1. **המשרד רשאי**
   1. לשמור לעצמו את הזכות לערוך שינויים או תיקונים בקול קורא זה ונספחיו, לרבות בכל תנאי מתנאיו ובמועד הגשת ההצעות. השינוי או התיקון ייערך בכתב ויפורסם באתר האינטרנט של המשרד ו/או באתר מינהל הרכש הממשלתי. באחריות המציעים לבדוק מפעם לפעם באתר האינטרנט של המשרד אם חלו שינויים בנוסח הקול הקורא ולהתאים הצעתם לשינויים, ככל שיחולו.
   2. לבטל את קול הקורא.
   3. לבחור לבצע רק חלק ממרכיבי תכנית העבודה.
   4. בכל שלב, לאחר תחילת העבודה להכניס לתוכנית שינויים, תוך שמירה על מגבלת התקציב המקורית, בתיאום עם החוקרים האחראים.
   5. כל שינוי שייעשה על ידי המציע במסמכי הקול הקורא או בנספחיהם או כל הסתייגות ביחס אליהם, בין אם ייעשו בתוספת למסמכים, במכתב נלווה או בכל דרך אחרת, הם חסרי תוקף והמשרד רשאי להתעלם מהם או לפסול את הבקשה.
   6. אין המשרד מתחייב לקבל הצעה כל שהיא. ביצוע ההתקשרות בהתאם לקול קורא זה מותנה בקיום תקציב מוסדר לנושא וקבלת כל האישורים הדרושים.

**בברכה,**

**אורנה מיטמיגר**

**מנהלת האגף**

**נספח 1**  
ח ו ז ה (שלא בעקבות מכרז)

# שנחתם ביום\_\_\_\_\_\_\_\_\_ בחודש \_\_\_\_\_\_\_\_\_\_\_ לשנת \_\_\_\_ בירושלים

# בין מדינת ישראל באמצעות ממשלת ישראל המיוצגת על ידי לשכת המדען הראשי וחשב משרד החינוך (להלן: "המשרד") המורשים לחתום בשם המדינה על פי הרשאות שפורסמו בילקוט הפרסומים

#### לבין

\_\_\_\_\_\_\_\_\_\_\_\_\_\_\_\_\_\_  
שכתובתו \_\_\_\_\_\_\_ (להלן "המוסד" או "צד ב")

מצד שני

הואיל: ומשרד החינוך (להלן "המשרד") מעונין בביצוע מחקר בנושא \_\_\_\_\_\_\_\_\_\_\_\_\_\_\_\_;

והואיל: וצד ב' מצהיר שהינו בעל הידע והניסיון הדרושים לבצע את המחקר הנ"ל ברמה גבוהה ובמסגרת ארגונית משלו;

והואיל: והמדינה הסכימה להתקשר עם צד ב' בחוזה זה לאחר שההתקשרות אושרה על ידי ועדת ההתקשרויות בנושא סקרים ומחקרים מיום \_\_\_\_\_.

הוצהר הותנה והוסכם בין הצדדים כדלקמן:

1. הגדרות

בהסכם זה יהיו למונחים הבאים הפרשנות שלצידם אלא אם כן נאמר אחרת:

1. "היחידה" או "הלשכה" – לשכת המדען הראשי.
2. "העבודה" – פירושו עבודת התכלול נשוא הסכם זה.
3. כללי
4. המבוא לחוזה זה לרבות כל ההצהרות הכלולות בו והנספחים לחוזה זה מהווים חלק בלתי נפרד ממנו ויפורשו ביחד עמו.
5. הנספחים לחוזה זה הם:

נספח א' –הצעת העבודה;

נספח ב' –הנספח התקציבי להצעת העבודה;

נספח ג' – כתב ערבות;

נספח ד' – הוראת קיזוז;

נספח ה' – אישור עריכת ביטוחים;

נספח ו' – הסכם לשמירת סודיות

1. סתירה בין מסמכים

הצעת צד ב' תהווה חלק בלתי נפרד מחוזה זה. בכל מקרה של סתירה או אי התאמה בין הצעת צד ב' כפי שאושרה על ידי המשרד לבין יתר נספחי החוזה כולם או חלקם תגברנה הוראות יתר נספחי החוזה על פני הצעת צד ב'. במקרה של אי התאמה בין הנספחים לבין הוראות ההסכם, תגברנה הוראות ההסכם.

1. תקופת ההתקשרות

תקופת ההתקשרות על פי חוזה זה תחל ביום \_\_\_\_\_ ותסתיים לא יאוחר מיום \_\_\_\_

המשרד יהיה רשאי להאריך את תקופת ההתקשרות לתקופה של עד 36 חודשים נוספים בהתאם להמלצה של הועדה המלווה ובכפוף להתאמה לתכנית האסטרטגית של המשרד באותה עת. המשרד יקבע את גובה התקציב המיועד להארכת ההתקשרות ובלבד שלא יעלה על 50% מגובה התקציב שאושר להתקשרות הראשונה.

1. התחייבויות החוקר באמצעות המוסד

צד ב' מתחייב בזאת כלפי המשרד לבצע את כל הפעולות כפי שהן מפורטות בנספח א' לחוזה זה.

מבלי לפגוע בכלליות האמור לעיל מתחייב צד ב' כדלקמן:

1. לבצע את העבודהבמיומנות וברמה מקצועית גבוהה.
2. לעמוד בלוחות הזמנים שנקבעו בתכנית העבודה.
3. החוקר מתחייב לא לשנות את הצעת העבודה (נספח א') באופן משמעותי ואת הנספח התקציבי (נספח ב') ולא לסטות מהם אלא אם יקבל את הסכמת המשרד בכתב ומראש.
4. החוקר מתחייב לדאוג לכך כי יהיו ברשותו כוח האדם, הציוד, הידע והאמצעים האחרים הדרושים על מנת לאפשר לו לבצע את התחייבויותיו על פי חוזה זה וכי ימשיכו להיות ברשותו עד מילוי מלא של דרישות החוזה כאמור, כל כוח האדם, הציוד הידע והאמצעים האחרים האמורים, הכל באופן שיבטיח שיהיו בידי צד ב' בכל עת האמצעים הדרושים על מנת לאפשר לו לבצע את התחייבויותיו על פי חוזה זה.
5. על אף האמור בסעיף ג' לעיל, המשרד יהיה רשאי לאשר סטייה משמעותית מהצעת העבודה )נספח א') או שינויים משמעותיים בנספח התקציבי (נספח ב') בהתאם לשיקול דעתו. חוקר המעוניין לסטות באופן משמעותי מהצעת העבודה או לערוך שינויים משמעותיים בנספח התקציבי נדרש להגיש למשרד מראש בקשה מנומקת בכתב, בחתימת החוקר והמוסד. המשרד ישיב לבקשה כאמור בתוך 60 יום לאחר קבלתה, לכל המאוחר.
6. לשכת המדען רשאית בכל שלב משלבי העבודה להכניס שינויים ותוספות מהותיות, המוסכמים על צד ב' ואשר בהם הוא יכול לעמוד מבחינה ארגונית וכספית, וצד ב' מתחייב לבצעם תוך פרק הזמן שיוחלט בין הצדדים.
7. החוקר מתחייב לבצע שינויים, גריעה או הוספה להצעתו נספח א' אם יידרש לעשות כן בכתב על- ידי המשרד, במסגרת התקציב המאושר. סבר החוקר כי מבחינה מקצועית לא ניתן לבצע את העבודה לאחר השינוי, רשאי הוא לסיים את ההסכם, והמשרד ישלם למוסד את ההוצאות אשר נגרמו לו עקב ביצוע העבודה בהתאם להסכם זה וכן הוצאות שנגרמו לו עקב התחייבויות שנלקחו לצורך ביצוע העבודה הנכללות בנספח התקציבי נספח ב' ושאינן ניתנות לביטול באותו מועד.
8. החוקר מצהיר כי המשרד הוא הגורם המממן היחידי של העבודה, למעט גורמי מימון אשר הוצגו במסגרת הצעת העבודה (נספח א') ואושרו על ידי המשרד. אם לאחר חתימת ההסכם יעמדו לרשות החוקר מקורות מימון נוספים בכסף או בשווה כסף, יודיע על כך מיידית למשרד, ישלח הצעת עבודה ונספח תקציבי מעודכנים ויקבל את אישור המשרד.
9. החוקר מתחייב למסור למשרד או מי מטעמו את כל המידע והמסמכים הקשורים לעבודה ולביצוע הסכם זה המבוקשים על-ידו בכל עת, הן בכתב והן בעל-פה, יאפשר לנציגי המשרד או מי מטעמם לבקר בכל עת, בתאום מראש, בכל מקום בו מתנהלת עבודה כלשהי הקשורה בביצוע הסכם זה ויגיע לפגישות עימם במטה משרד החינוך בירושלים או בתל-אביב באם יתבקש באורח סביר, בכל תקופת ההסכם.
10. החוקר מתחייב לקיים כל דין החל לעניין העסקת עובדים ושמירה על החומר הקשור במחקר.
11. החוקרים
12. אם אחד החוקרים הראשיים המצוינים בהצעת העבודה אינו יכול, מסוגל או רוצה לבצע את העבודה במשך תקופה רצופה העולה על שלושה חודשים, על המוסד לבקש אישור המשרד לכך מראש ובכתב. לא תאושר בקשה להחלפת חוקר ראשי אלא במקרים חריגים. מבלי לגרוע מן האמור לעיל, מומלץ בכל מקרה לידע את נציג המשרד בדבר הצורך בשינוי מוקדם ככל הניתן.
13. אישר המשרד את בקשת המוסד להפסקה בביצוע העבודה על-ידי אחד החוקרים, רשאי המוסד להציע חוקר אחר ברמה נאותה אשר ייקח על עצמו את המשך ביצוע העבודה )להלן – חוקר מחליף). המשרד רשאי לאשר חוקר מחליף ורשאי הוא שלא לאשר את החוקר המחליף לפי שיקול דעתו.
14. אישר המשרד את החוקר המחליף יחולו עליו הוראות הסכם זה וכל ההתחייבויות לפיו.
15. המוסד יפסיק את פעילותם במחקר של חוקר וכל אדם אחר הקשור בביצוע העבודה אם המשרד דרש זאת בכתב ובתיאום מראש, באופן מנומק ומטעמים סבירים. במידה שהמוסד מעוניין בהמשך העבודה ומציע אדם אחר לביצועה, המשרד יאשר את הבקשה אם המועמד עונה על דרישות הקול הקורא ובעל ניסיון לפחות דומה לחוקר אותו הוא מועמד להחליף. במידה והמשרד מעוניין להחליף את החוקר הראשי מסיבה כלשהי והדבר אינו מקובל על המוסד, ניתן יהיה לסיים את ההתקשרות על-פי סעיף 4 ז'.
16. החוקר מתחייב להימנע ממצב של ניגוד עניינים או שיש בו חשש לניגוד עניינים ביחס להתחייבויותיו לפי הסכם זה; החוקר יודיע למשרד על כל מקרה אפשרי בו עשוי להתעורר ניגוד עניינים ויפעל לפי הנחיות המשרד.
17. התחייבויות המוסד
18. המוסד מצהיר כי יש לו התשתית הדרושה בתחום העיסוק של העבודה הכוללת ציוד, כוח אדם וידע, אשר תעמוד לרשות החוקר במהלך תקופת ההסכם וכי הוא יאפשר לחוקר לבצע את העבודה בהתאם לתנאי הסכם זה על נספחיו ויספק לו את התשתית, ציוד וכוח אדם הדרושים.
19. המוסד ינהל את תקציב העבודה במערכת ספרים נפרדת שתיערך לפי עקרונות חשבונאיים מקובלים וכל התמורה שתשולם על-ידי המשרד לפי הסכם זה תשמש עבודה זו בלבד.
20. המוסד יאפשר למשרד ו/או לכל נציג מטעמו לבדוק בכל עת, בתאום מראש, הן במהלך ההתקשרות והן שלוש שנים לאחריה, את ספרי החשבונות ו/או כל מסמך אחר שיידרש הנוגע ישירות להתקשרות עפ"י שיקול דעתו של המשרד, לרבות ספרי חשבונות של צדדים קשורים אשר מומנו על ידי המשרד.
21. המוסד יידע את החוקרים בכתב על התחייבויותיהם לפי הסכם זה.
22. המוסד מתחייב כי ימסור למשרד או מי מטעמו את כל המידע והמסמכים הקשורים לעבודה המבוקשים על-ידו במהלך תקופת ההסכם ועד 3 שנים לאחריה, הן בכתב והן בעל-פה, והכל בכפוף לשמירת המשרד על סודיות המסמכים והמידע.
23. המוסד מתחייב לקיים כל דין החל לעניין העסקת עובדים ושמירה על החומר הקשור בעבודה.
24. דו"חות מדעיים ומעקב אחר התנהלות העבודה
25. לשכת המדען הראשי תמנה ועדה מלווה לביצוע המחקר המורכבת מאנשי המקצוע שייקבעו על-ידה ומלווה מתודולוגי שהינו חבר סגל או חבר סגל בגמלאות במוסד אקדמי. אחד או יותר מן החוקרים הראשיים ינכח בכל הדיונים הנוגעים למחקר ולביצועו שיתנהלו בלשכת המדען הראשי.
26. באמצעות ועדה זו תעקוב לשכת המדען הראשי אחר ביצוע עבודת התכלול, על מנת לוודא שהוא מתנהל בהתאם למטרות התהליך.
27. הלשכה רשאית להציע שינויים בתוכנית העבודה או בלוח הזמנים וכן לצמצם או להפסיק את העבודה. במקרים בהם חלו שינויים מהותיים בתכנית העבודה, כנגזרת משינויים אותם ערך המשרד והמשרד הסכים כי אכן מדובר בשינוי מהותי, ובמידה שהחוקר יהיה סבור כי לא ניתן לבצע את העבודה לאחר אותו שינוי, הוא יהיה רשאי לסיים את ההסכם. הפסקת ההסכם ו/או צמצומו, תהיה בכפוף לתשלום החלק היחסי של העבודה שכבר בוצע. גם במקרים בהם המשרד הפסיק את העבודה (ולא בשל רשלנות החוקר או אי שביעות רצון המשרד מתוצרי העבודה) ישלם המשרד לחוקר תשלום עבור החלק היחסי של העבודה שכבר בוצע וכן עבור התחייבויות שנלקחו לצורך ביצועה הנכללות בנספח התקציבי נספח ב' ושאינן ניתנות לביטול באותו מועד.
28. החוקר ימסור ללשכת המדען הראשי דיווח בכתב ובעל פה במועדים שיקבעו בתאום עם הלשכה, לפי ההתקדמות בשלבי העבודה. הדו"חות יוכנו בהתאם להנחיות במסמך – "הנחיות להגשת דו"חות מדעיים" המופיע באתר המדען הראשי.
29. במקרה בו יאחרו המוסד או החוקר בהגשת דו"ח הביניים המדעי ללא אישור מוקדם מראש ובכתב מהמשרד, המשרד ינכה מתקציב העבודה סכום אשר יחושב באופן יחסי לתקופת האיחור, והמוסד יתקן את הצעת העבודה והנספח התקציבי בהתאם ויעבירם לאישור המשרד.
30. דו"חות ביצוע יוגשו בעותק מדיה מגנטית. הדו"ח הסופי יוגש גם במתכונת מודפסת בהתאם להנחיות לשכת המדען הראשי. המשרד רשאי, מעת לעת, לתת למוסד הנחיות בכתב לגבי אופן הכנת הדו"ח, צורתו, מתכונתו ואופן הגשתו והחוקר יכין את הדו"ח בהתאם.
31. התמורה
32. תמורת ביצוע כל התחייבויותיו של צד ב' לפי חוזה זה ישלם המשרד לצד ב' על סמך יסוד דו"חות מפורטים שיגיש צד ב' למשרד ושיאושרו על ידי המדינה סכום שלא יעלה על \_\_\_\_\_\_ ש"ח כולל תקורה (להלן: "התמורה") כמפורט בנספח מסגרת.  
    סך הכל ישולם על ידי המשרד לצד ב' לפי חשבונות מפורטים ודו"ח ביצוע מפורט על התקדמות בביצוע שלבי העבודה שהמשרד יאשרם בהתאם לתחשיב המצורף.  
    סך של עד \_\_\_\_\_\_ כולל תקורה על פי חשבונות שיגיש המוסד לפי שלבי ביצוע.  
    היתרה בסך של \_\_\_\_\_ כולל תקורה תשולם לאחר אישור לשכת המדען הראשי כי המוסד מילא את כל התחייבויותיו על פי ההסכם.
33. הסכום האמור לעיל מתוקצב בסעיף תקציבי 400234.
34. נוהל התשלום:
    1. צד ב' יגיש למשרד דו"ח המפרט את כל הפעולות / השלבים שביצע במהלך התקופה, וכן חשבון מפורט שהונפק על ידו.
    2. אגף הכספים במשרד ישלם לצד ב' מותנה בקבלת החשבון המפורט שהנפיק צד ב' למשרד, קבלת אישור היחידה לביצוע העבודה וקבלת הוראת תשלום מטעם היחידה.
    3. צד ב' לא יהיה רשאי לדרוש מהמשרד פיצוי כלשהו בגין עיכוב בתשלום הנובע מדו"ח מפורט או מחשבונית מס שאינם שלמים או שגויים או בגלל חוסר במסמכים.
35. הצמדה - על סכומי התמורה הנקובים בהסכם זה לא תחול הצמדה.
36. תקורה ומע"מ - התמורה האמורה כוללת תקורה ומס ערך מוסף.
37. סופיות התמורה - התמורה הינה קבועה, מוחלטת וסופית וצד ב' לא יהיה רשאי לדרוש מהמשרד העלאות או שינויים בתמורה בגין ביצוע חיוביו על פי חוזה זה מכל סיבה שהיא, למעט כל שינוי שאושר על-ידי המשרד.
38. תשלומי יתר - בתום תקופת חוזה זה יבדקו הצדדים את התשלומים שביצעה המדינה לאור דו"חות וחשבונות צד ב' שאושרו. אם יתברר שהמדינה שילמה סכומי יתר יחזירם צד ב' למדינה תוך חודש ימים כשהם צמודים כאמור בהוראות חוזה זה. אם יתברר שהמדינה שילמה סכומי חסר, תשלם המדינה סכומים אלה לצד ב' כשהם צמודים כאמור בהוראת חוזה זה.
39. חוק התקציב - חוזה זה יהיה כפוף לחוק התקציב.

19. זכויות יוצרים

1. כל הנתונים, התוכניות, נספחים, טיוטות, תרשימים, תוכנות וכל חומר אחר שהכין צד ב' לשם ביצוע חיוביו על פי חוזה זה או כתוצאה ממנו, למעט כלי המחקר (להלן המסמכים) וזכויות היוצרים הנובעות מהם, יהיו שייכים בלעדית למדינה והיא תהיה רשאית לעשות בהן כל שימוש, לרבות שימוש מסחרי, לפי שיקול דעתה הבלעדי.
2. צד ב' מתחייב למסור למשרד בסיום ההתקשרות או במהלכה את כל המסמכים וכל חומר אחר שיוכן על ידו במסגרת ביצוע הסכם זה.
3. צד ב' לא יעביר את המסמכים שהכין במסגרת ביצוע חיוביו על פי חוזה זה ו/או כל חלק מהם לאחר ולא יתיר רשות הדפסה ו/או הוצאה לאור ו/או איזה רשיון שהוא בקשר למסמכים הנ"ל ולא יפרסם את המסמכים בכל צורה שהיא מקוצרת או אחרת או קטעים מהם ולא ישתמש בחומר האמור לצרכיו הפנימיים או לצרכי עבודות אחרות אלא בכפוף להוראות חוזה זה.
4. צד ב' מצהיר כי לא הפר או יפר כל זכות יוצרים ו/או פטנט ו/או סוד מסחרי כלשהו במהלך ביצוע חיוביו על פי חוזה זה.
5. צד ב' מתחייב בזאת לעגן את זכויות המדינה והמשרד ביחס לזכויות היוצרים בכל התקשרות חוזית שלו עם עובדיו ו/או עם מי שפועל מטעמו במסגרת ביצוע התחייבויותיו על פי הסכם זה באופן שזכויות היוצרים של המדינה תשמרנה.
6. על החוקר להעביר את המסמכים ואת הנתונים להחזקת המשרד או לפקודתו, בהתאם לכללים המפורסמים בסעיף 20 בהסכם זה מייד עם דרישה ראשונה של משרד החינוך בכתב או לכל המאוחר עם סיום שלב הכנת המדריך למשתמש, וזאת ללא תשלום כלשהו של המזמין.
7. כדי להסיר ספקות מוצהר בזה כי החוקר לא ישתמש בנתונים או בתוצרים שנאספו של הפרויקט לפרויקטים או למחקרים אחרים או לעבודתו המדעית ללא נטילת אישור מראש ובכתב מלשכת המדען הראשי.

20. שמירת סודיות ופרסום:

1. במידה ויוחלט על עיבודי נתונים מתכללים, החוקרים יעבדו בחדר המחקר של משרד החינוך במסגרת הכללים הנהוגים בתוכו.
2. החוקרים שזכו במסגרת קול הקורא למחקר יעבירו את המידע למשרד החינוך באמצעות תשתית הכספות שמשרד החינוך יעמיד לרשותם.
3. המידע שיאספו ויעבירו החוקרים לא יכיל מידע מזוהה.
4. המשרד יהא רשאי לפרסם את ממצאי העבודה בכל דרך שתראה לו, ובלבד שבמסגרת הפרסום יאוזכר שמם של החוקר והמוסד. פרסום המשרד ייעשה בתנאים הבאים: במידה והמוסד טרם פרסם את ממצאי העבודה, המשרד יפנה למוסד בכתב ויודיע על כוונתו לפרסם את הממצאים. למוסד תינתן שהות סבירה שלא תפחת מתשעים ימים על מנת להגן על תוצר הידע או לשכנע את המשרד כי פרסום כאמור יפגע בהגנה על הידע ו/או יפגע באפשרויות מסחור הידע ו/או יפגע בפרסומי החוקר או מכל סיבה סבירה אחרת. למען הסר ספק, לאחר פרסום ממצאי העבודה בידי המוסד רשאי המשרד לפרסמם כרצונו, אך ללא שינוי הממצאים כפי שפורסמו ע"י המוסד ולאחר שעדכן בכתב את המוסד על כוונתו לפרסם את הממצאים לפני כל פרסום. מבלי לגרוע מכלליות האמור לעיל, פרסום חלקי של תוצאות העבודה ייעשה לאחר תיאום עם החוקר.
5. בכל פרסום פומבי שהוא יאזכרו המוסד, החוקר או כל גורם אחר מטעמם את מימון המשרד בנוסח הבא: "עבודה זו מומנה על-ידי משרד החינוך", תוך ציון כי הממצאים והמסקנות הם על אחריות החוקרים בלבד. למען הסר ספק, אחריות החוקרים הינה לתוכנו האקדמי של העבודה ולביצועה ברמה המקובלת, אך החוקר והמוסד אינם אחראיים על יישום התוצאות. אין המוסד אחראי כלפי המשרד ו/או צד ג' לנזקים נשוא יישום תוצאות העבודה ע"י המשרד ו/או מי מטעמו ו/או צד ג' שאינו בעל רישיון שימוש מאת המוסד.
6. צד ב' אינו רשאי לפנות לכלי תקשורת בנושא ממצאי העבודה ללא אישור מראש ובכתב מלשכת המדען הראשי. מובהר כי האמור לא יחול על פרסומים בכתבי עת מדעיים.
7. הצדדים מסכימים כי המסמך המסכם והתקצירים וכן חומרי רקע (סקירות מדעיות) שיוכנו במסגרת הפעילות וכתוצאה ממנה יונגשו לטובת הציבור באתר צד א'. למוסד המחקר ולחוקר, זכות לפרסם את תוצאות העבודה בדרך מקובלת באקדמיה, למעט במקרים שפרסומה עלול לגרום לפגיעה בביטחון המדינה או בשלום הציבור או במקרים בהם לשכת המדען הראשי סבורה כי קיימת פגיעה חמורה באתיקה המחקרית. רשימת התפוצה של הדוח המסכם תקבע על ידי משרד החינוך.
8. המבצע לא יפרסם בכל דרך שהיא ולא ימסור לגורם חוץ פרט לנציגי לשכת המדען הראשי פרטים מזהים על מוסדות שנחקרו.
9. החוקר מתחייב לשמור בסוד מידע סודי שיגיע אליו מהמשרד במהלך ביצוע ההתקשרות ולהחתים את כל המועסקים על ידו על טופס התחייבות לשמירת סודיות. צד ב' מצהיר בזאת שידוע לו שאי מילוי התחייבויותיו לפי סעיף זה מהווה עבירה על פי חוק העונשין התשל"ז 1977- ועבירה על חוק הגנת הפרטיות התשמ"א – 1981.
10. כדי להסיר ספקות מוצהר בזה כי החוקר לא ישתמש בנתונים סודיים שנמסרו על-ידי המשרד לפרויקטים או למחקרים אחרים או לעבודתו המדעית ללא נטילת אישור מראש ובכתב מלשכת המדען הראשי.
11. התחייבות המשרד

על מנת לאפשר לצד ב' לעמוד בהתחייבויותיו על פי חוזה זה מתחייב המשרד כדלקמן:

1. להעמיד לרשות צד ב' את כל המידע והנתונים הדרושים לביצוע השירותים על פי חוזה זה סמוך ליום שהתקבלה דרישתו של צד ב'.
2. למנות ממונה או צוות ממונה מטעמו לצורך ביצועו של חוזה זה.
3. המחאת זכויות

בכפוף לזכות צד ב' להמחות זכויות לחוקר/ים, צד ב' אינו רשאי להמחות או להסב לאחר או לאחרים את זכויותיו או חובותיו לפי חוזה זה, כולן או חלקן, בלי הסכמה בכתב ומראש של המשרד.ניתנה הסכמת המשרד להסבה כאמור, ישאר צד ב' אחראי כלפי המשרד לביצוע החוזה והסבה כאמור לא תפטור אותו מאחריות זו.

1. התחייבות שלא להעסיק

צד ב' מתחייב בזה שלא להעסיק, בין במישרין ובין בעקיפין, אדם המועסק על ידי המשרד לצורך ביצוע הסכם זה, אלא באישור בכתב ומראש של המשרד כל עוד הסכם זה בתוקף.

1. יחסי הצדדים
2. חוזה זה הינו חוזה קבלנות כמשמעותו בחוק חוזה קבלנות תשל"ד-1974.
3. צד ב' הוא קבלן עצמאי ומבצע את חיוביו על פי חוזה זה כקבלן עצמאי ולא קיימים יחסי עובד-מעביד בינו ובין מי המועסק מטעמו בביצוע חוזה זה ובין המדינה.
4. צד ב' מצהיר בזאת כי הודיע והבהיר לכל מי מהמועסקים על ידו בביצוע חוזה זה, כי בינם ובין המדינה לא יתקיימו כל יחסי עובד-מעביד.
5. תשלומים בגין המועסקים

צד ב' מתחייב בזה לשלם עבורו ועבור כל המועסקים על ידו בביצוע חוזה זה את כל התשלומים שחובת תשלומם מוטלת עליו על פי כל דין או על פי הוראות ההסכמים הקיבוציים הכלליים שבין לשכת התיאום של הארגונים הכלליים לבין ההסתדרות או כל הסכם קיבוצי שהוא בר תוקף בענף המתאים או כפי שהסכמים אלה יתוקנו לרבות צווי הרחבה שיוצאו על פי הסכמים אלה לרבות ומבלי לפגוע בכלליות האמור לעיל, את תשלומי מס הכנסה, מע"מ, בטל"א, תשלומים על פי חוק שעות עבודה ומנוחה, דמי מחלה, דמי חופשה שנתית, שכר מינימום, קרנות עובדים, תשלומי פנסיה, תנאים סוציאליים וכיוצ"ב וכן מתחייב הוא לקיים את כל ההוראות האמורות המתייחסות למועסקים על ידו.

מבלי לפגוע בכלליות האמור לעיל מתחייב צד ב' לשלם למועסקים על ידו בביצוע הסכם זה, שכר שלא יפחת משכר המינימום הקבועים בחוק כולל הפרשה לזכויות סוציאליות.

חויבה המדינה על-ידי רשות מוסמכת לשלם סכום כלשהו מהסכומים האמורים לעיל, בגין מי מהמועסקים על ידי צד ב' בביצוע חוזה זה ישפה צד ב' את המדינה עם דרישה ראשונה בכתב בגין כל סכום שחויבה לשלם כאמור.

1. מוסכם כי צד ב' יעמוד לביקורתו של מבקר המדינה ויהיה גוף מבוקר כמשמעותו בסעיף 9(6) לחוק מבקר המדינה, תשי"ח- 1959- בכל הקשור לקיום חוזה זה גם מעבר לתקופת החוזה. סעיף זה יופעל רק לאחר שתודיע המדינה על כך בכתב לצד ב.
2. ביטוח  
     
   הספק מתחייב לערוך ולקיים ביטוחים הולמים ביחס לשירותים / עבודות אותם הוא מספק / מבצע עבור מדינת ישראל ו/או משרד ה\_\_\_\_\_\_\_ (יש לציין את שם המשרד / יחידה מזמין/ת העבודה) (להלן ביחד: "המזמין"), ככל שנהוגים בתחום פעילותו (לדוגמה: ביטוח חבות מעבידים, ביטוח אחריות כלפי צד שלישי, ביטוח אחריות מקצועית, ביטוח חבות מוצר, ביטוח עבודות קבלניות, ביטוח משולב אחריות מקצועית / מוצר, ביטוחי כלי רכב, ביטוח צמ"ה, ביטוח רכוש, ביטוח סחורה בהעברה, ביטוח נאמנות, או כל ביטוח אחר, לפי העניין), בגבולות אחריות סבירים בהתאם לאופיים והיקפם של השירותים המבוצעים על ידו. ככל ויועסקו על ידי הספק קבלני משנה, עליו לוודא שביטוחיו כוללים כיסוי לאחריותו בגינם, וכן לדרוש מהם לערוך ביטוחים לכיסוי אחריותם הישירה, כנדרש בסעיף זה, או לוודא כי ביטוחיו יכללו כיסוי לפעילותם ולאחריותם הישירה.   
   הספק יוודא כי בכל ביטוחיו, המתייחסים לשירותים נשוא ההתקשרות (למעט ביטוח מסוג עבודות קבלניות / הקמה), המזמין יתווסף כמבוטח נוסף, בכפוף להרחבת שיפוי כלפי המזמין כמקובל באותו סוג ביטוח.   
   הספק יוודא כי בביטוח מסוג עבודות קבלניות / הקמה, המתייחס לשירותים נשוא ההתקשרות, ייכלל המזמין וכן כל הקבלנים וקבלני המשנה, כמבוטחים נוספים. הספק יוודא כי בכל ביטוחיו, המתייחסים לשירותים נשוא ההתקשרות, ייכלל סעיף ויתור על זכות התחלוף / השיבוב כלפי המזמין ועובדיו (ויתור כאמור לא יחול בגין נזק בזדון).
3. הפרת חוזה
4. מוסכם בין הצדדים כי כל אחת מן ההפרות הבאות תחשבנה להפרות יסודיות של החוזה אשר בגינן יהא רשאי המשרד לבטל את החוזה וזאת לאחר שניתנה לצד ב' הודעה מוקדמת בכתב על מהות ההפרה וצד ב' לא תיקן את הנדרש לשביעות רצונו של המשרד תוך פרק זמן של 30 יום:
5. אם צד ב' פיגר פיגור העולה על 30 ימים בלוח הזמנים הקבוע במסגרת העבודה או הקבוע ביתר נספחי החוזה.
6. אם צד ב' לא מסר למשרד במהלך ו/או בסיום ההתקשרות את כל החומר שהכין במסגרת ביצוע התחייבויותיו על פי הסכם זה.
7. אם צד ב' לא איפשר למשרד ו/או לנציג מטעמו לבדוק את ספרי החשבונות כאמור לעיל.
8. אם צד ב' הפר את חובתו והתחייבותו לשמירת סודיות.
9. אם צד ב' הפר את חובתו והתחייבותו לעניין שמירה על נהלי האתיקה החלים על העבודה
10. אם צד ב' הפר את חובתו לקיים כל דין החל לעניין העסקת עובדים.
11. אם היחידה תגיע למסקנה כי החוקרים, או חלק מהם, אינם יכולים לבצע את העבודה במלואהאו שלב כלשהו ממנה, או השתנו הנסיבות מדיניות המשרד, יהא המשרד זכאי לבטל את תוקפו של ההסכם ולהפסיק את העבודה.
12. במקרים בהם חלו שינויים מהותיים בתכנית העבודה, כנגזרת משינויים אותם ערך המשרד והמשרד הסכים כי אכן מדובר בשינוי מהותי, ובמידה שהחוקר יהיה סבור שמבחינה מקצועית לא ניתן לבצע את העבודה לאחר אותו שינוי, הוא יהיה רשאי לסיים את ההסכם. הפסקת ההסכם ו/או צמצומו, תהיה בכפוף לתשלום החלק היחסי של העבודה שכבר בוצעה. גם במקרים בהם המשרד הפסיק את העבודה (ולא בשל רשלנות החוקר או אי שביעות רצון המשרד מתוצריה) ישלם המשרד לחוקר תשלום עבור החלק היחסי של העבודה שכבר בוצעה.
13. בוטל החוזה על ידי המשרד מסיבה כלשהי וצד ב' ביצע רק חלק ממנו, לא ישולמו לצד ב' כספים מעבר לחלק היחסי של העבודה שבוצעה.
14. מבלי לפגוע בכלליות האמור לעיל יהיה המשרד רשאי לבטל את החוזה ללא צורך בהודעה מוקדמת לצד ב' בהתרחש כל אחד מהמקרים הבאים:
15. אם ימונה כונס נכסים זמני או קבוע לעסקו ו/או לרכוש צד ב'.
16. אם ימונה מפרק זמני או קבוע לצד ב'.
17. אם ימונה נאמן בפשיטת רגל לצד ב'.
18. אם צד ב' הפסיק לנהל את עסקיו לתקופה רצופה העולה על 30 יום.
19. אם צד ב' הסב את החוזה, כולו או מקצתו לאחר או העסיק קבלן משנה בביצוע העבודה בלי הסכמת המשרד בכתב.
20. כשצד ב' הסתלק מביצוע החוזה.
21. כשיש בידי המשרד הוכחות להנחת דעתו שצד ב' או אדם אחר בשמו או מטעמו נתן או הציע לאדם אחר כלשהו שוחד, מענק, דורון, או טובת הנאה כלשהי בקשר לחוזה.
22. הסכם זה מותנה בכך שצד ב' ימציא למשרד אישור לפי חוק עסקאות גופים ציבוריים (אכיפת ניהול חשבונות ותשלום חובות מס) התשל"ו-1976 שלפיו הוא מנהל פנקסי חשבונות כדין, או כי הוא פטור מלנהלם וכי הוא נוהג לדווח על עסקאותיו כדין.
23. הוראת קיזוז
24. להבטחת כל התחייבויות צד ב' לפי הסכם זה, ימציא צד ב' למשרד הוראת קיזוז במקום ערבות חתומה עפ"י הנוסח המצ"ב.
25. הארכת תוקף הוראת קיזוז: במקרה שהמשרד יעשה שימוש בזכותו להאריך את תוקף החוזה, מתחייב צד ב' למסור למשרד לא פחות מ- 30 יום לפני תחילת התקופה המוארכת, הוראת קיזוז כאמור לעיל, שתהיה בתוקף למשך כל תקופת ההתקשרות הנוספת בתוספת של 60 יום והוראות החוזה זה יחולו עליה, בשינויים המחויבים לפי העניין.
26. בירור מחלוקות
27. בירור כל מחלוקת הקשורה ו/או הנובעת ממתן השירות על פי חוזה זה תהיה בסמכותם של מנהלי הצדדים.
28. קיומם של בירורים כאמור לעיל לא יהיה בו כשלעצמו כדי לגרום להפסקת העבודה לפי חוזה זה ו/או להפסקת תשלומי המדינה לגבי מה שאינו שנוי במחלוקת, הן לגבי ביצוע העבודה והן לגבי ביצוע התשלום.
29. על בירורים לפי סעיף זה לא יחולו הוראות חוק הבוררות התשכ"ח - 1968.
30. שונות
31. חוזה זה ממצה את כל אשר הוסכם בין הצדדים, ולא יהיה תוקף לכל חוזה או הסדר שנערכו עובר לחתימתו של חוזה זה.
32. שינויים בחוזה זה יחייבו את הצדדים אך ורק אם נעשו בכתב ונחתמו על ידי כל הצדדים לחוזה.
33. הודעה על פי כתובות הצדדים במבוא לחוזה זה שתינתן בכתב תחשב כאילו הגיעה לתעודתה תוך 3 ימים מהמועד בו נשלחה ואם נמסרה ביד – בעת מסירתה.
34. כותרות השוליים נקבעו לצורכי הנוחות בלבד ואין לעשות בהן שימוש לפרשנות החוזה.

ולראיה באו הצדדים על החתום:

בשם המדינה: בשם צד ב':

ד"ר אודט סלע

לשכת המדען הראשי חוקר ראשי

נספח מספר 2

דף 1 מתוך 3

**קול קורא מס' 22/10.21 לתכלול תהליך המחקר של התכנית 'גמישות פדגוגית ניהולית' (גפ"ן)**

**דף שער**

|  |  |  |
| --- | --- | --- |
| **1.** | **שם המחקר**: | |
|  |  | |
| **2.** | **פרטי החוקרים הראשיים**: | |
| **א.** | שם מלא: |  |
|  | כתובת: |  |
|  | מס' טלפון נייד: |  |
|  | דוא"ל: |  |
| **ב.** | שם מלא: |  |
|  | כתובת: |  |
|  | מס' טלפון נייד: |  |
|  | דוא"ל: |  |
| **ג.** | שם מלא: |  |
|  | כתובת: |  |
|  | מס' טלפון נייד: |  |
|  | דוא"ל: |  |
| **ד.** | שם מלא: |  |
|  | כתובת: |  |
|  | מס' טלפון נייד: |  |
|  | דוא"ל: |  |
| **3.** | **המוסד האקדמי שבמסגרתו מוגשת ההצעה:** | |
|  |  | |
| **4.** | **עלות המחקר** | |
|  |  | |
| **5.** | **תקופת ביצוע המחקר 15 חודשים** | |

|  |  |  |
| --- | --- | --- |
|  |  |  |
| **תאריך** | **שם החוקר וחתימה** | **חתימת וחותמת המוסד האקדמי** |

נספח מספר 2

דף 2 מתוך 3

**טופס הגשת הצעת מחקר**

לכבוד

לשכת המדען הראשי

משרד החינוך

**הנדון : קול קורא מס' 22/10.21 לתכלול תהליך המחקר של התכנית 'גמישות פדגוגית ניהולית' (גפ"ן)**

1. אני החתום מטה מציע בזה את שירותי לביצוע העבודה שבנדון, בהתאם לתנאי הקול קורא.
2. הנני מאשר שקראתי את כל התנאים המפורטים והנדרשים במסמכי הקול קורא הנ"ל על כל נספחיו, ומתחייב בזה למלא אחר כל התנאים והדרישות לשביעות רצונכם המלאה.
3. הנני מצהיר כי איני נמצא במצב של ניגוד עניינים בין השירותים הנדרשים בקול קורא זה לבין עבודה עם גופים אחרים הקשורים במישרין או בעקיפין למשרד.
4. להלן העמודים בהצעתי העלולים לחשוף סוד מסחרי או סוד מקצועי. הנכם מנועים מלחשוף עמודים אלה בפני מציעים שלא זכו בקול קורא ולהלן הנימוק למניעת החשיפה. כל זאת, למעט עלויות וסעיפים הנוגעים להוכחת עמידה בדרישות הסף או דרישות מהותיות של הקול קורא – לגביהם ברור לי כי ככל שאבקש למנוע חשיפתם, נתונים אלה יחשפו אף ללא צורך בהחלטה של ועדת המכרזים בנושא ומבלי שתשלח אלי הודעה בעניין:

1. בכל מקרה ברור לי כי ההחלטה בדבר חשיפה או חיסיון של חלקים בהצעה הינה בסמכותה של ועדת המכרזים של המשרד אשר רשאית לחשוף גם חלקים שצויינו לעיל כחסויים.

|  |  |  |
| --- | --- | --- |
|  |  |  |
| **תאריך** | **שם החוקר וחתימה** | **חתימת וחותמת המוסד האקדמי** |

נספח מספר 2

דף 3 מתוך 3

1. **פרטים על הגוף המציע–הצעה המוגשת ע"י מוסד אקדמי**

|  |  |  |
| --- | --- | --- |
|  | שם המציע |  |
|  | המס' המזהה (מספר חברה, מס' עמותה) |  |
|  | סוג התארגנות (חברה, עמותה) |  |
|  | תאריך התארגנות |  |
|  | שמות הבעלים (במקרה של חברה, שותפות) |  |
|  | שמות המוסמכים לחתום ולהתחייב בשם המציע ומספרי ת.ז. שלהם: |  |
|  |
|  |
|  | שם המנהל הכללי |  |
|  | שם איש הקשר לקול קורא זה |  |
|  | מען המציע (כולל מיקוד) |  |
|  | טלפונים |  |
|  | פקס |  |
|  | כתובת דואר אלקטרוני |  |

|  |  |  |
| --- | --- | --- |
|  |  |  |
| **תאריך** | **שם החוקר וחתימה** | **חתימת וחותמת המוסד האקדמי** |

**הנני מאשר כי בדקתי את פרטי המציע, והינם נכונים.**

|  |  |  |
| --- | --- | --- |
|  |  |  |
| **תאריך** | **שם מלא של עו"ד/רו"ח** | **חתימה וחותמת** |

נספח מספר 3

דף 1 מתוך 1

**הנחיות להכנת תקציב למחקר**

בהגשת ההצעה המלאה תפורט עלות כל אבן דרך בהצעת התקציב, תוך התייחסות להנחיות הבאות:

* 1. מוסדות המחקר רשאים לבקש תמורה בשיעור של עד 100% מהוצאות המחקר, למעט הוצאות שכר של חוקרים ראשיים שהינם חברי סגל אקדמי והמועסקים במשרה מלאה וקבועה במוסד מתוקצב. יובהר כי לא יתאפשר כפל משכורות. לשון אחר, לא יתאפשר לחוקר לקבל מימון עבור שכרו מהמשרד בגין פעילותו במסגרת המחקר האמור.
  2. גובה השכר השנתי המקסימלי שניתן לכלול בהצעה עבור משרה מלאה של מועסק במחקר )כגון חוקר או עוזר מחקר) לא יעלה על הנקוב בתקנון המוסד. על המוסד לצרף להצעה את טבלת עלויות השכר הנהוגה בו.
  3. ניתן לכלול את המלגה עבור תלמידי מחקר או פוסט דוקטורנטים המועסקים במסגרת המחקר עד להיקף מלא הנהוג בהתאם לתקנון המוסד, ועל המוסד לצרף את טבלת עלויות המלגה. ניתן גם לכלול שכר לחוקר אמריטוס אשר יוגבל עבור משרה מלאה, עד לסכום מלגה מלאה של תלמידי מוסמך במוסד.
  4. ניתן לכלול בהצעת התקציב רכישת ציוד קבוע הייחודי למחקר, שאינו ציוד מחשוב בערך של עד50% מערך הציוד. התמורה עבור רכישת ציוד מחשוב ייעודי למחקר תהיה בסך של עד 33% מערך ציוד המחשוב, הכל כתלוי באישור מראש שיינתן על ידי הגורמים המקצועיים במשרד החינוך.
  5. לא ניתן לכלול בתקציב המחקר הוצאות הקשורות לפרסום מאמרים בכתבי עת (לדוגמא: תרגום או עריכה לשונית באנגלית) או עלויות הקשורות להצגת המחקר בכנסים.
  6. במקרים המצדיקים זאת, רשאי המשרד לאשר תשלום עבור נסיעות לחו"ל לעובדי המחקר. בכל המקרים יש לצרף להצעת התקציב מכתב מפורט המסביר כיצד הנסיעה מקדמת את יעדי המחקר. העלויות יהיו בהתאם לתעריפי נש"מ.
  7. את התקציב יש לחלק לשלוש אבני דרך שוות.
  8. יש להעריך בנפרד עלות של אבני דרך לביצוע החוזה, כגון פיתוח כלים, איסוף נתונים, עיבוד הנתונים, כתיבת דו"חות.
  9. הצעת התקציב לא תעלה על סכום כולל של 500,000 ₪.
  10. הצעה או חלקים ממנה זכו למימון של קרן אחרת או גורם אחר לא תוכל לזכות למימון במסגרת קול קורא זה.
  11. התקורה שהמשרד מאשר למוסדות להשכלה גבוהה היא עד 13% מכלל התקציב.
  12. החוזה לא יוצמד למדד המחירים או כל מדד אחר והתשלומים יבוצעו על פי המחירים הנומינליים.

נוסח סעיף ביטוח כללי להסכם ההתקשרות

הספק מתחייב לערוך ולקיים ביטוחים הולמים ביחס לשירותים / עבודות אותם הוא מספק / מבצע עבור מדינת ישראל ו/או משרד ה\_\_\_\_\_\_\_ (יש לציין את שם המשרד / יחידה מזמין/ת העבודה) (להלן ביחד: "המזמין"), ככל שנהוגים בתחום פעילותו (לדוגמה: ביטוח חבות מעבידים, ביטוח אחריות כלפי צד שלישי, ביטוח אחריות מקצועית, ביטוח חבות מוצר, ביטוח עבודות קבלניות, ביטוח משולב אחריות מקצועית / מוצר, ביטוחי כלי רכב, ביטוח צמ"ה, ביטוח רכוש, ביטוח סחורה בהעברה, ביטוח נאמנות, או כל ביטוח אחר, לפי העניין), בגבולות אחריות סבירים בהתאם לאופיים והיקפם של השירותים המבוצעים על ידו. ככל ויועסקו על ידי הספק קבלני משנה, עליו לוודא שביטוחיו כוללים כיסוי לאחריותו בגינם, וכן לדרוש מהם לערוך ביטוחים לכיסוי אחריותם הישירה, כנדרש בסעיף זה, או לוודא כי ביטוחיו יכללו כיסוי לפעילותם ולאחריותם הישירה.

הספק יוודא כי בכל ביטוחיו, המתייחסים לשירותים נשוא ההתקשרות (למעט ביטוח מסוג עבודות קבלניות / הקמה), המזמין יתווסף כמבוטח נוסף, בכפוף להרחבת שיפוי כלפי המזמין כמקובל באותו סוג ביטוח.

הספק יוודא כי בביטוח מסוג עבודות קבלניות / הקמה, המתייחס לשירותים נשוא ההתקשרות, ייכלל המזמין וכן כל הקבלנים וקבלני המשנה, כמבוטחים נוספים.

הספק יוודא כי בכל ביטוחיו, המתייחסים לשירותים נשוא ההתקשרות, ייכלל סעיף ויתור על זכות התחלוף / השיבוב כלפי המזמין ועובדיו (ויתור כאמור לא יחול בגין נזק בזדון).

המזמין שומר לעצמו את הזכות לקבל מהספק אישור על קיום ביטוח או העתקי פוליסות, מעת לעת ולפי דרישה.

אי עמידה בתנאי סעיף זה מהווה הפרה של הסכם זה.

נספח מספר 5

דף 1 מתוך 1

**מספר טלפון\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**מספר פקס\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**תאריך:\_\_\_\_\_\_\_\_\_\_\_\_\_\_\_**

**לכבוד**

**החשב הכללי**

**משרד האוצר**

**באמצעות משרד החינוך**

**הנדון: הוראת קיזוז**

1. אנו החתומים מטה, הנציגים המוסמכים של המוסד להשכלה גבוהה (להלן – המוסד)\_\_\_\_\_\_\_\_\_, נותנים לכם בזאת הוראה בלתי מותנת לקזז כל סכום עד לסך \_ ש"ח (שלוש עשרה אלף שלוש מאות שישים ושתיים ש"ח), שיוצמד ל: תנאי ההסכם מתאריך\_\_\_\_\_, מכל תשלום המגיע למוסד מהממשלה לפי כל דין, הסכם או הסדר (להלן – הקיזוז).

2. אנו מסכימים כי החשב הכללי, לפי שיקול דעתו הבלעדי והמוחלט, יקזז מכל תשלום המגיע למוסד מן הממשלה לפי כל דין, הסכם או הסדר, כל סכום המגיע לממשלה מן המוסד בקשר אם חוזה/הזמנה \_\_\_\_\_\_\_ מבלי שיהיה חייב לנמק או לדרוש תחילה את סילוק הסכום האמור מאת המוסד.

3. אנו מתחייבים ומצהירים כי לא תהיה לנו כל טענה כלפי הממשלה על ביצוע קיזוז לפי הוראה זאת, מכספים המגיעים למוסד מן הממשלה לפי כל דין, הסכם או הסדר.

4. הוראה זו תישאר בתוקפה עד תאריך \_\_\_\_\_\_\_\_\_

5. שינוי הוראה זה כפוף לאישור בכתב מהחשב הכללי במשרד האוצר.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם מלא וחתימה של מוסמכים מטעם המוסד

**אישור עו"ד**

אני הח"מ, עו"ד\_\_\_\_\_\_\_\_\_\_\_\_\_\_, המשמש כיועץ המשפטי של , מאשר בזאת כי הוראת הקיזוז שבנדון חתומה כדין על-ידי מורשי החתימה המוסמכים של המוסד ומחייבת את המוסד.

\_\_\_\_\_\_\_\_\_\_\_\_\_\_\_\_

עו"ד

**סימוכין: 03048101**

נספח מספר 6

***אמות מידה למחקרי לשכת המדען הראשי***

**אמת מידה 1: המחקר חותר להשפיע על מדיניות חינוכית ומתכונן בהתאם למטרה זו**

* הצעת המחקר מבוססת על תיאוריה מוצקה.
* מוצג מודל תורת השינוי (theory of change) ועל פיו מבוססות פעילויות המחקר: תכנון, ניהול והערכה.
  + מפורט ההקשר (context) במסגרתו מתוכננת להיערך ההתערבות.
  + הצעת המחקר מתוכננת לקחת בחשבון ביישום ההתערבות מעבר להקשר הספציפי (scaling up).
* מתוכננת שותפות (או לפחות חיבורים) בין האקדמיה לשדה כבר בנקודת המוצא.
* כל החלטות המחקר מושתתות על רציונל מתודולוגי ויישומי.
  + המחקר מונחה חשיבה על שימושיות (use) ומשתמשים (users).

**אמת מידה 2: מדגם ודגימה מאפשרים השפעה על מדיניות חינוכית**

* במידה ונבחרה שיטת דגימה לא-הסתברותית, קיימת הצדקה לבחירה זו ומנגנונים להערכת ייצוגיות המדגם.
* יחידת הניתוח (unit of analysis) ברורה ומוצדקת.
* גודל המדגם המבוקש מבוסס על: גודל אפקט צפוי, מערך המחקר והשיטה, אחוז ההשתתפות הצפוי.
* קיימת תכנית להתמודדות עם: ייצוגיות חסר/יתר של קבוצות במחקר, נתונים חסרים, ערכי קיצון.

**אמת מידה 3: שיקולים של מדיניות ויישומיות מנחים את בחירת מערך המחקר ומאפייניו**

* החלטות מערך המחקר מוצדקות.
* מערך המחקר מתמודד עם איומים לתוקף פנימי ותוקף חיצוני.
  + קיימת התחשבות בהיבטים הבאים:
    - סדר זמנים (time sequencing)
    - קבוצת השוואה (חלוקה אקראית או שקילות קווי בסיס)
    - שמירה על תנאים שקולים בכל הקבוצות (למעט תפעול ההתערבות)
    - הסרת התערבותם של גורמים לא רלוונטיים (confounding factors)
  + קיימת תכנית להתמודדות עם נשירה (attrition)

**אמת מידה 4: תכנית ברורה למדידה והערכה במסגרת המחקר הנמצאת בהלימה עם מודל תורת השינוי**

* קיימת תכנית למדידה של מאפיינים דמוגרפיים, קווי בסיס, תשומות, תפוקות, ותוצאות.
* ישנה הקפדה על סטנדרטים של מדידה: תוקף תוכן, מהימנות, ללא הטייה של מדדים לכיוון אחת הקבוצות, איסוף נתונים עקבי בקרב כל קבוצות המחקר.
* היבטים מרכזיים במדידה (measurement), מדדים (measures), וסיווג (classification) מתוארים באופן ברור.

**אמת מידה 5: תכנית ניתוח הנתונים ראויה**

* שיטת ניתוח הנתונים המתוכננת תואמת את מערך המחקר ואת תכנית המדידה.
* תכנית ניתוח הנתונים נמצאת בהלימה עם הנחות סטטיסטיות יסודיות בנוגע להתפלגויות המשתנים.
* ישנה התייחסות בתכנית ניתוח הנתונים למקרי קיצון (outliers) ונתונים חסרים (missingness).
* תכנית ניתוח הנתונים לוקחת בחשבון את ההיבטים הבאים: ריבוי השוואות, השפעה של מקבצים (clusters), והבדלים בין הקבוצות טרם ההתערבות.

**אמת מידה 6: שקיפות וערבויות בדיווח**

* הדיווח המתוכנן יכלול מידע רלוונטי בנוגע להקשר (context), כולל מידע בנוגע למערך המחקר, מאפייניו והמדגם:
  + משתתפים בקבוצת ההתערבות שנמנעו לעבור את ההתערבות.
  + חברי קבוצת הביקורת שקיבלו את ההתערבות שלא על פי התכנון.
  + מרכיבים בהתערבות שלא יושמו כמתוכנן.
* הדיווח יכלול מידע רלוונטי ומקיף של סטטיסטיקה תיאורית לגבי: אוכלוסיית המחקר, מסגרת הדגימה, המדגם, יחידת הניתוח, קבוצות המחקר, מקרי קיצון.
* הדיווח כולל מידע רלוונטי ומקיף של סטטיסטיקה היסקית לגבי: גודל מדגם, ממוצעים וסטיות תקן בקבוצות השונות, הבדלים בין ממוצעים ורמת מובהקות, גודלי אפקט, אינדקס שיפור ( (improvement index. ניתוח הנתונים מתוכנן לבקר השפעה של משתנים מתערבים (לדוגמא בעזרת ANCOVA).

**אמת מידה 7: נלקחים צעדים על מנת להגביר את אמינות, שימושיות ונגישות המחקר**

* המחקר עובר תהליך של רישום מוקדם (pre-registration) טרם תחילתו (ייחשב כבונוס).
* תכנית המחקר כוללת מרכיבים של תיעוד, בקרה, ומדידה על מנת לוודא נאמנות לתכנית ההתערבות.
* תכנית המחקר מתייחסת להיבטים הנוגעים לקיום (maintenance), הכללה (מעבר לאוכלוסיות, מצבים, התנהגויות / מיומנויות), והרחבה (scaling up)
* כלי המחקר (ובמידת האפשר גם הנתונים עצמם) נגישים לחוקרים אחרים (open science) (ייחשב כבונוס).

נספח מספר 7

הנחיות לחוקרים להגשת דו"חות ביניים ודו"חות מסכמים במחקרי התערבות

חוקר/ת יקר/ה,

מטרת מחקרי התערבות בתמיכת לשכת המדען היא להשפיע על מדיניות חינוכית ולהוביל מחקֿר אשר לו שימושיות רחבה מעבר להקשר הספציפי בו הוא נערך. הדו"ח הסופי אשר יוגש למשרד החינוך נועד להביא דיווח מקיף, ערב, ושקוף באשר לממצאי המחקר ולהגביר את אמינות, שימושיות ונגישות המחקר. דו״חות הביניים נועדו לאפשר את הדיאלוג בינינו לאורך תהליך המחקר ולהבטיח מיצוי פוטנציאל המחקר. על מנת לסייע בהבניית הדו"חות מוגשות להלן הנחיות וקווים מנחים. במידה ועולות שאלות, אנו לרשותכם ונשמח לסייע בכל עניין.

קווים כלליים בהגשת דו״חות

1. כל חריגה מתכנית המחקר עליה הוצהר במעמד חתימת החוזה דורשת אישור המדען הראשי. במידה ונעשה שינוי כזה יש לציין זאת גם במפורש בדו"חות במקומות הרלוונטיים.
2. יש לקשר באופן ברור בין מודל תורת השינוי העומד בבסיס ההתערבות לבין הפעילויות השונות במחקר.
3. יש להעדיף הצגת ממצאים בגרפים וטבלאות על פני מלל רב, במידת האפשר.
4. נתונים איכותניים (למשל, ציטוטים) יש לרכז בהערות שוליים או בנספח.

הנחיות להגשת דו״חות ביניים

1. יש להסביר בברור היבטים מרכזיים במדידה (measurement), מדדים (measures), וסיווג (classification) ולהציגם בהקשר למודל תורת השינוי העומד בבסיס המחקר.
2. יש לתאר בפירוט את תהליך בחירת המדדים/בניית הכלים וכן לכלול הערכה בנוגע לתוקף ומהימנות הנ״ל, ככל שניתן בשלב זה.
3. יש לכלול ממצאים ראשוניים. (על הדיווח לעמוד בסטנדרטים המפורטים תחת ״הנחיות להגשת הדו״ח הסופי״).
4. יש לכלול מידע על מרכיבים בהתערבות שלא מיושמים כמתוכנן, ולהסביר את משמעות הדבר.

הנחיות להגשת הדו״ח הסופי

1. על הדו"ח לכלול תקציר ובו סיכום קצר של מטרות המחקר, הממצאים וההמלצות.
2. יש להקפיד על מענה בנוגע לכל אחת משאלות והשערות המחקר.
3. על הדו״ח הסופי לכלול מידע על מרכיבים בהתערבות שלא יישמו כמתוכנן, ולהסביר את משמעות הדבר.
4. במידה ומדובר במחקר המתבסס על שיטות מחקר משולבות (mixed methods) יש ליצור סינתזה בין הממצאים האיכותניים לממצאים הכמותיים.
5. על הדו״ח להתייחס לכל מרכיבי המדידה המתוארים בתכנית המדידה, ולספק הסבר במידה וחלקים בתכנית לא מומשו. בנוסף, יש לצרף את תכנית המדידה הכוללת (כולל הגדרות אופרציונליות, לוח זמני המדידה, וכיוצא בזה), ואת כלי המחקר כנספח לדו״ח.
6. על הדו״ח הסופי לכלול מידע רלוונטי בנוגע להקשר (context) הספציפי בו נערך המחקר.
7. על הדיווח לכלול מידע רלוונטי ומקיף של סטטיסטיקה תיאורית לגבי: אוכלוסיית המחקר, מסגרת הדגימה, המדגם, יחידת הניתוח, קבוצות המחקר (אחוז השתתפות, ייצוגיות יתר/חסר, הבדלים בין הקבוצות טרם ההתערבות), מקרי קיצון, נתונים חסרים, נשירה (attrition).
8. על הדיווח לכלול מידע רלוונטי ומקיף של סטטיסטיקה היסקית לגבי: גודל מדגם, ממוצעים וסטיות תקן בקבוצות השונות, הבדלים בין ממוצעים ורמות מובהקות המבחנים הסטטיסטיים, גודלי אפקט, אינדקס שיפור (improvement index). יש להקפיד על ניתוח נתונים המבקר השפעה של משתנים מתערבים (לדוגמא בעזרת ANCOVA) ומתחשב בריבוי השוואות, השפעה של מקבצים (clusters), והבדלים בין הקבוצות טרם ההתערבות.
9. על הדו״ח הסופי לכלול הערכה באשר לתוקפו הפנימי והחיצוני של המחקר. (יש להימנע מייחוס סיבתיות כאשר לא ניתן לשלול הסברים חלופיים!)
10. יש לכלול התייחסות להיבטים הנוגעים לקיום (maintenance).
11. על הדו״ח להתייחס במפורש להיבטים של הכללה (מעבר לאוכלוסיות, מצבים, התנהגויות / מיומנויות), והרחבה (scaling up) ולכלול המלצות יישומיות.
12. יש לצרף לדו"ח דיסק הכולל את התמלולים של הראיונות / קבוצות מיקוד.